། བཙས་ནས་སྙིང་ལྟར་གཅེས་པར་བཟུང་།། དཀའ་
དགུ་དྲན་བཅུ་བསྐྱེད་བསྐྱེད་ནས།། བདག་ལ་བྱམས་པ་མ་གཅིག་བུ།། ན་དང་ཤི་
བ་རང་ཉིད་འདམ༎ འཇིག་རྟེན་འདི་ཡི་ཡོན་ཏན་ཡང་།། གཞན་དང་མཉམ་པ་
གང་ཤེས་བསླབ།། ཤ་ཐང་འབད་ནས་ཟས་ནོར་ཀྱང་།། འཕོངས་མེད་བྱིན་པས་
དྲིན་ཆེའོ།། རྟེན་བཟང་ལུས་འདི་བྱིན་ནས་ཀྱང་།། མེ་ཆུ་གཡང་ལ་བསྲུངས་ཤིང་
བསྐྱེད།། སངས་རྒྱས་བསྟན་དང་མཇལ་བ་ཡང་།། མ་ཡི་དྲིན་ལས་ཐོབ་པ་ཡིན།།
འདི་ཙམ་མ་ཟད་སྔོན་ཆད་ཀྱང་།། མར་བྱས་འདི་ལྟའི་དྲིན་གྱིས་བསྐྱངས།། འདི་
བཞིན་སེམས་ཅན་ཀུན་གྱིས་ཀྱང་། སྔོན་ཆད་རང་ལ་མ་བསྐྱངས་མེད།༎། ལག་མཐིལ་
ཡང་ན་སྤྱི་གཙུག་ཏུ།། བཞག་ནས་རྩ་གསུམ་གནས་སུ་བསྐྱལ། ཞིམ་རྒུའི་ཟས་ཀྱིས་
མཆོད་བྱས་ཀྱང་།། མ་ཡི་དྲིན་མི་ཁེར་བར་གསུངས།། དྲིན་གྱིས་བསྐྱངས་པའི་མ་
རྒན་རྣམས༎ བདག་འཛིན་གྱིས་སྨྱོས་མ་རིག་ལྡོངས༎ དམིགས་བུ་དང་བྲལ་གཡང་
སར་འགྲིམ། སྡུག་བསྔལ་འདམ་ལ་ལྷུང་རིག་ན། བདག་གིས་མ་རྣམས་གཙིགས་
མེད་དུ།། དོར་ནས་རང་ཉིད་གཅིག་ཐར་བྱེད།། དེ་ནི་ཕལ་པའང་མི་རིགས་ན།།
བདག་གིས་དེ་འདྲ་ག་ལ་རུང་།། མ་ལ་དྲིན་གྱི་ལན་འཇལ་དགོས། བདེ་བས་འཕོངས་
45

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
པའི་མ་རྒན་རྣམས།། བདེ་དང་ལྡན་ན་ཅི་མ་རུང་།། ཡང་དག་བདེ་དང་འཕྲད་པར་
བྱ།། སྡུག་བསྔལ་གྱིས་མནར་འགྲོ་འདི་དག །སྡུག་བསྔལ་དང་བྲལ་ཅི་མ་རུང་།།
སྡུག་བསྔལ་དེ་དང་བྲལ་བར་བྱ༎ འདི་དག་སྡུག་བསྔལ་དང་བྲལ་ནས།། བདེ་བ་
ཀུན་དང་ལྡན་པར་བྱ༎ སངས་རྒྱས་ས་ལ་བཀོད་པར་བྱ༎ དེ་ལྟར་བདག་གིས་དམ་
བཅས་ནས།། དེ་ནི་བདག་གིས་མི་ནུས་ན། དེ་བཞིན་ནུས་པ་སངས་རྒྱས་དངོས།།
དེས་ན་བདག་གིས་འགྲོ་ཕྱིར་དུ།། སངས་རྒྱས་གོ་འཕང་ཐོབ་པར་བྱ།། སྲས་རྒྱུད་
དྲང་སྲོང་ལུགས་ལྟར་ན།། བདག་གཞན་བརྗེ་བའི་སེམས་སྐྱེད་ལ། རང་བདེ་འདོད་
ལས་སྡུག་བསྔལ་ཞིང་༎ གཞན་བདེ་འདོད་ལས་སངས་རྒྱས་ཏེ།། སྟོན་པས་དམྱལ་
སོག་འདྲེན་དུས་ནས།། གཞན་ཕན་སེམས་སྐྱེས་སངས་རྒྱས་སོ།། གང་ཞིག་སེམས་
ཅན་བསྐྱབ་འདོད་དེས།། གཞན་གྱི་སྡིག་སྡུག་རང་གིས་ལེན།། རང་གི་བདེ་དགེ་
གཞན་ལ་སྦྱིན།། བདག་དང་གཞན་དུ་བརྗེ་བར་བྱ། ཇི་ལྟར་སྔོན་གྱི་རྒྱལ་བ་ཡིས།།
བྱང་ཆུབ་མཆོག་སེམས་བསྐྱེད་པ་དང་།། བྱང་ཆུབ་སེམས་དཔའི་བསླབ་པ་ལ།།
དེ་དག་རིམ་བཞིན་བསླབ་མཛད་ལྟར།། བདག་ཀྱང་བྱང་ཆུབ་སེམས་བསྐྱེད་ཅིང་།།
བྱང་ཆུབ་སེམས་དཔའི་བསླབ་པ་ལ།། དེ་བཞིན་རིམ་གྱིས་བསླབ་པར་བགྱི།།
རང་བས་གཞན་གཅེས་བྱང་ཆུབ་སེམས།། བདག་གིས་ཡོངས་སུ་རྙེད་གྱུར་ནས།།
དེ་ནི་འགྲོ་བ་གཞན་དག་ལའང་།། སྐྱེས་ནས་ཉམས་པ་མེད་པ་དང་།། དེ་ཉིད་གོང་
དུ་འཕེལ་གྱུར་ཅིག །གལ་ཏེ་བདག་གིས་དམ་བཅས་ལ།། བརྒྱ་ལ་འགལ་ན་བཤགས་
པར་བགྱི།། ཐུགས་རྗེས་འདོར་བ་མི་མཛད་འཚལ།། བྱང་ཆུབ་སེམས་མཆོག་རིན་
པོ་ཚེ།། ད་ནི་བདག་གིས་རྙེད་གྱུར་ཏེ།། རྒྱལ་བའི་སྲས་སུ་ད་གྱུར་ཏོ། ཅི་ནས་བདག་
གི་སེམས་འདི་ནི༎ ཉམས་པ་མི་བྱ་ཡོངས་སུ་བཟུང་།། བྱང་ཆུབ་ཀྱི་སེམས་རིན་པོ་
ཆེ་མ་སྐྱེས་པ་སྐྱེས་པར་བྱེད་པ་ཞེས་བྱ་སྟེ། སྐབས་དོན་དང་པོའོ།།
46

སྐྱབས་འགྲོ་དང་བྱང་སེམས་ཞིང་འགྲེལ་སོགས་ཀྱི་སྐོར།
སེམས་དེ་ཡོངས་སུ་བསྲུང་བ་ལ།། བསླབ་པའི་གནས་ལ་འགལ་མི་བྱ།། ཁྲོས་
དང་གནོད་སེམས་ཁེངས་གྱུར་དང་།། འཛིན་པས་རང་འདོད་སྤོང་མི་བྱེད།།
གཞན་སྲོག་གཅོད་དང་གནོད་འཚེ་བཏང༌༎ མ་བསྔོས་བསྔོས་ལོག་གཞན་བསྔོས་
སྤྱད།། དྲེགས་འགྱུར་ཆེན་པོའི་ལས་སྤྱོད་དང་།། སྨོད་དང་རུ་ང་གནས་མི་བརྩོན།།
སྡིག་སྤྱོད་རྣམས་དང་ལྟ་ལོག་ཅན།། སྟོབས་ཆུང་ཐེག་དམན་གྲོགས་མི་བརྟེན།།
གཞན་དོན་སེམས་ཞུམ་རང་དོན་བྱེད།། མངན་སེམས་གནོད་སེམས་ལོག་ལྟ་སྤང༌།༎
མི་དགེ་སྤྱད་དང་གཞན་སྐྱོན་བརྗོད།། གཞན་མི་དད་པའི་སྤྱོད་པ་སྤོང༌།། དེ་ལ་སྤྲོ་
ཕྱིར་ཕན་ཡོན་དང་༎ ཉམས་ན་ཉེས་དམིགས་ཐོབ་དཀའ་བསམ༎ ཉིན་མཚན་དུས་
དྲུག་སེམས་སྐྱེད་བྱ༎ བོན་སྤྱོད་བཅུ་གསུམ་དང་དུ་བླང་།། ཐེག་ཆེན་གང་ཟག་བྱང་
ཆུབ་སེམས༎ བསྟན་པ་སེམས་ཅན་གཅེས་པར་བཟུང༌། སྙིང་རྗེས་སྐྱོང་དང་བྱམས་
པས་སྐྱོབ།། དགའ་བས་སྤྲོ་བསྐྱེད་བཏང་སྙོམས་འདུད།། སྦྱིན་ཚུལ་བཟོད་བརྩོན་
བསམ་གཏན་དང་། ཤེས་རབ་ཕ་རོལ་ཕྱིན་པ་བསླབ། དེ་དག་བླ་མེད་ཕྱིན་པ་ལ།
འཁོར་གསུམ་དམིགས་མེད་ཤེས་པར་བྱ།། བྱང་ཆུབ་སེམས་དཔའ་གསལ་མཆོག་
པའི།། དཀའ་སྤྱོད་ཚུལ་བཞིན་བསླབ་པའོ།། སྦྱིན་པ་ཕན་སེམས་ཀྱིས་གཏོང་བ།།
བོན་དང་སྐྱོབ་དང་ཟང་ཟིང་སྦྱིན།། རྙེད་བཀུར་གྲགས་མིན་དད་ལྡན་ལ།། ཟུང་
འབྲེལ་དོ་མཉམ་བོན་སྦྱིན་བྱ༎ རྒྱལ་པོ་ཆོམ་རྐུན་འཇིགས་པ་སྐྱོབ།། རྒྱན་དང་ལོངས་
སྤྱོད་ལུས་སོགས་སྦྱིན།། སྲོག་ལ་མི་ཆགས་འདུན་པས་བསླབ།། དེ་ལ་གོམས་ནས་
ཞུམ་མི་འགྱུར།། གཏོང་ཡུལ་བརྒྱད་ལས་དམན་པ་འཕགས།། དམ་པ་དྲུག་ལ་ཕར་
ཕྱིན་ཚང་།། དམིགས་པ་གསུམ་དང་ལྡན་བྱས་ལ།། བསམ་དག་དགའ་སྤྲོའི་ཚུལ་
གྱིས་སྟེར།། ཕྱི་ནང་དངོས་པོ་གཏོང་མི་གཏོང་།། དེ་དག་མ་འདྲེས་ཚུལ་བཞིན་བསླབ།
ཚུལ་ཁྲིམས་ཉེས་སྤྱོད་སྤང་བའི་རྒྱུན།། སྡོམ་དང་བོན་སྡུད་དོན་བྱེད་གསུམ།།
47

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
བསླབ་པའི་གནས་ཀུན་དྲན་བྱས་ལ༎། ཤེས་བཞིན་གྱིས་ནི་བསྲུང་བར་བྱ༎ མ་བསྲུང་
ཉོན་མོངས་དགྲ་འདིས་ནི།། དབང་མེད་དམྱལ་སོགས་འཕེན་པར་བྱེད།། ཐམས་
ཅད་མཁྱེན་པའི་སྟོན་པ་བཞིན།། འཁོར་བའི་ཕྱོགས་སུ་སེམས་མི་གཏོང་། བུད་
མེད་རྣམས་ལ་རང་གི་མ༎ སྲིང་མོ་བུ་མོའི་འདུ་ཤེས་བཞག །ཚུལ་བཞིན་མ་ཡིན་
ཡིད་བྱེད་ན།། རྒྱལ་བས་མཁྱེན་ནས་ཐུགས་ཁྲེལ་ཞིང་།། འཇིག་རྟེན་ལྷས་ཀྱང་སྨོད་
པར་བྱེད།། ད་རུང་ཆགས་ན་སྒོ་དགུ་ནས།། ཟག་པ་ལུད་ཅིང་མི་གཙང་བསམ།།
དགྲ་དང་གཤེད་མར་བསྒོམ་པས་བཟློག །དེས་མ་བཟློག་ན་བུད་མེད་དེ།། སྐྱུ་མར་
ཤེས་པས་ཆགས་མི་འགྱུར༎ འཕགས་པའི་རིགས་བཞི་ལ་བརྟེན་ནས། སྟོན་པའི་
དགེ་སྤྱོད་ཚུལ་དེ་བླང༌། ཕན་གདགས་བྱ་བ་བྱེད་པའི་དང་།། ཕན་འདོགས་པ་དང་
སྡུག་བསྔལ་ཅན།། ཐབས་ལ་རྨོངས་དང་འཇིགས་པས་ཉན།། མྱ་ངན་གཟིར་དང་
ཕོངས་པའི་དོན།། གནས་འཆའ་བར་བྱེད་བློ་མཐུན་འདོད།། ཡང་དག་པ་དང་
ལོག་པར་ཞུགས།། རྫུ་འཕྲུལ་གྱིས་ནི་དོན་བྱེད་པའོ། གདགས་པ་ཆེན་པོ་སྦྱིན་པས་
བསྡུ༎། སྙན་པ་སྨྲ་དང་ལམ་ལ་བཀྲི། དོན་སྤྱད་པ་དང་བཞི་ཡིས་ནི།། འགྲོ་རྣམས་
སྡུག་བསྔལ་མཚོ་ལས་བསྒྲལ༎ ཐང་དང་ཡུད་དང་ལོ་ཟླ་སོགས།། རྒྱུན་དུ་ཞུགས་
པའི་ཕན་པར་བྱ། བཟོད་པ་གནོད་ལ་སྲན་ཚུག་པ།། གནོད་མི་སྙམ་དང་སྡུག་བསྔལ་
ལེན། བོན་ལ་ངེས་པར་སེམས་པའོ།། བསྐལ་པ་སྟོང་གི་དགེ་རྩ་ཡང་། ཁོང་ཁྲོ་གཅིག་
གིས་འཇོམས་པར་བྱེད།། བྱང་སེམས་ལྡན་ལ་ཁོང་ཁྲོ་བ།། སྐད་ཅིག་བསྐལ་པ་མཉམ་
པ་དང་།། བླ་མར་དམིགས་པའི་ཁོང་ཁྲོས་ན། དེ་སྙེད་བསྐལ་པར་དམྱལ་བར་སྦྱོང་།༎
སྔོན་ཆད་བདག་གིས་གནོད་བྱས་པ། དེ་ཡི་ལས་ལན་ད་ལྟར་སྨིན།། ཕ་རོལ་ཉོན་
མོངས་ཀྱིས་དཀྲུག་པས། སྨྱོན་འདྲ་འདི་ལ་ཁྲོ་མི་རིགས། འདི་མེད་བདག་གིས་བཟོད་
སྒོམ་མེད།། དེ་མེད་ལས་ངན་འཛད་པ་དང་།། བསོད་ནམས་འཐོབ་པའང་ག་ལ་
48

སྐྱབས་འགྲོ་དང་བྱང་སེམས་ཞིང་འགྲེལ་སོགས་ཀྱི་སྐོར།
ཡོད།།
ཀྱང་༎
གཞན་དག་རང་ལ་ཁྲོ་འཚིགས་ནས།། རྡོ་དབྱུག་མཚོན་གྱིས་བརྡུང་བརྡེག་
ཁྲོ་མེད་བྱམས་པའི་བཞིན་ཚུལ་སྟོན།། དེ་ཚིམས་རང་ལ་གུས་པར་འགྱུར།།
རང་ལ་ནོངས་པ་མེད་བཞིན་དུ།། དབང་པོ་ཡན་ལག་ཀུན་བཅད་ཀྱང་།། དེ་ལ་
ཁྲོ་བ་མི་བྱེད་པ།༎ གནོན་ལན་བྱམས་ཀྱིས་འཇལ་བར་བྱ།། དབང་ཆེན་གཞན་གྱིས་
རང་གི་མགོ། བཅད་ནས་སྲོག་ནི་འཕྲོག་གྱུར་ཀྱང་། རང་གིས་བཟོད་པར་མི་བྱེད་
ན།། སེམས་ཅན་སྐྱོབ་པ་ཅི་ལྟར་འགྱུར།། འགའ་ཞིག་རང་ལ་མི་སྙན་པ།། འཇིག་
རྟེན་ཁྱབ་པར་སྒྲོགས་ན་ཡང་། ལས་ཟད་བསོད་ནམས་འཐོབ་འགྱུར་བས།།
དེ་ལ་མི་དགར་ཅི་ཞིག་ལྟ། འགྲོ་མང་ནང་དུ་ཁ་ཅིག་གིས།། སྐྱོན་མེད་སྐྱོན་བཏགས་
ངན་སྨྲ་བཏང་།། དེ་ལ་རང་གིས་བཟོད་ཐུབ་པས།། དེ་ཀུན་མགུ་ཞིང་རང་གཞན་
བདེ།། སུའང་རང་ལ་སྨོད་འདོད་ནས།། ཚིག་རྩུབ་སྨྲ་དང་མཚང་འབྲུ་ཡང་།།
རང་གིས་དེ་ལ་བྱམས་བསྐྱེད་པས།། དེ་ཡི་ཡོན་ཏན་རང་གིས་འཐོབ།། ཕར་ལ་བུ་
བཞིན་སྐྱོང་བའི་མིས།། ཕན་པའི་ལན་དུ་གནོད་སྐྱལ་ཡང་།། རང་ཉིད་ཞི་བར་མ་
གྱུར་ན༎ ཁྲོ་བས་རང་གཞན་གཉིས་ཕུང་འགྱུར།། རང་དང་མཉམ་པ་ཁ་ཅིག་གིས།།
འགྲན་སེམས་དང་ནི་རུ་ང་བས། རྟག་ཏུ་རང་ལ་སྨོད་ནའང་།། ཁྲོ་མེད་བསོད་ནམས་
རླབས་ཆེན་འཐོབ༎ གང་ཞིག་རང་བས་ཆེན་པོའི་མིས།། ང་རྒྱལ་དབང་གིས་ཁྱད་
བསད་ནས།། སྨ་ཕབ་འཕྱ་ཁ་བཏང་ན་ཡང་། ཞི་དང་བྱམས་པས་འཐད་པར་བསྟུན།།
བདག་ལ་སྡང་པའི་དགྲ་བོ་རྣམས།། བསོད་ནམས་ཚོགས་ཀྱི་མངའ་བདག་སྟེ།།
རང་ཉིད་ཐར་པར་འདྲེན་བྱེད་ན།། དེ་ལ་སྡང་བ་ཤིན་ཏུ་འཁྲུལ། རང་གི་བུ་ཚ་གཉེན་
ཚན་གྱིས།། རང་ལ་ཐར་པའི་གེགས་བྱེད་ན། དེ་ལ་དགའ་བ་ཅི་ཞིག་བྱེད།། བོན་
རྣམས་ནམ་མཁའ་ལྟ་བུ་ལ།། གནོད་པ་ཅི་ཡོད་ཕན་ཅི་ཡོད།༎ དགའ་དང་མི་དགའ་
ཅི་ཞིག་ལྟ། སྡུག་བསྔལ་ཡོད་ལ་བདེ་འཐོབ་ཡོད།། ངན་འགྲོ་དག་ཀྱང་ཐར་པ་ཡོད།།
49

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
བདེ་བས་བདེ་བ་ཚོལ་བྱེད་ན།། བདེ་འགྲོའི་ལྷ་ལུས་ཅི་སྟེ་ལྟུང༌།། འཕྲལ་སྡུག་ཡུན་
གྱི་བདེ་བ་རྙེད།། སྡུག་བསྔལ་དེ་ཡོད་ཐར་འདོད་དང་།། དྲེགས་པ་སེལ་དང་སྡིག་
ལ་འཛེམ།། དགེ་ལ་དད་དང་སྙིང་རྗེ་སྐྱེ༎ དེ་ཕྱིར་བདེ་སོགས་ཆགས་སྤང་ནས།།
སྡུག་བསྔལ་དང་དུ་ལེན་པར་གྱིས།། བདེ་བས་ཕན་ཞིང་སྡུག་བསྔལ་གནོད།།
ཕན་དགོས་མཐུན་དང་མི་མཐུན་གཉིས།།
ཡང་དག་བརྗེ་དང་ཕྱོགས་གཉིས་སྙོམས།།
དེས་ནི་ཁྱོད་ལ་ཕན་ཚབས་ཆེ།། དེ་ཕྱིར་མཐུན་ཕྱོགས་རིང་དུ་དོར།། ཕ་ཡུལ་བདུད་
ཀྱི་བཙོན་ར་བསྐྱུར།། གཉེན་འབྲེལ་བདུད་ཀྱི་བཙོན་སྲུང་བསད།། ཉེ་གནས་བདུད་
ཀྱི་མྱ་ངན་བཅད།། ཟས་ནོར་བདུད་ཀྱི་སོ་པ་སྤང་།། མི་མཐུན་ཕྱོགས་རྣམས་དང་
དུ་བླང་།། དེས་ནི་བདག་ལ་གནོད་ཅེ་ན།། དེ་ནི་བདག་གཅེས་འཛིན་པའི་དགྲ།།
དེས་ནི་ཁྱོད་ནི་སྡུག་ལ་གཏད།། ཁྱོད་བདག་གཅེས་འཛིན་དབང་གྱུར་ན།། སྡུག་
བསྔལ་ཟད་མཐའ་མེད་པ་འབྱུང་།། མི་མཐུན་ལམ་དུ་ཁྱེར་ཤེས་ན།། ལས་ཉོན་སྡིག་
སྒྲིབ་ཀུན་ཟད་ནས། གཏན་གྱི་བདེ་བ་འཐོབ་འགྱུར་རོ།། དེ་ཕྱིར་བདག་འཛིན་དགྲར་
བཟུང་ནས།། མི་འདོད་བྱུང་ན་སྤྲོ་བཞིན་བླང་།། ནད་ནི་ལས་ཉོན་སྲེག་པའི་མེ།།
སྡིག་སྒྲིབ་བག་ཆགས་བཀྲུ་བའི་ཆབ། ཉམས་ལྟུང་ཉེས་ཚོགས་གཏོར་བའི་རླུང་༎
དགེ་བསྐུལ་ལམ་འདྲེན་བཤེས་གཉེན་མཆོག །ན་ན་རིན་ཆེན་གཏེར་ཐོབ་བཞིན།།
གཅེས་པར་བཟུང་ལ་དགའ་སྤྲོ་བསྐྱེད།། དེ་སྟེང་གཞན་གྱི་སྡུག་བསྔལ་ཁུར།།
ནད་མེད་བདེ་བར་གནས་པ་ན།། ལས་སྒྲིབ་ཚན་ཆེ་མི་འདག་ཅིང་།༎ མཆོག་ཐུན་
དངོས་གྲུབ་མི་ཐོབ་པས། ན་ཞིང་ཚ་བའི་སྨོན་ལམ་གདབ།། གདོན་བགེགས་སངས་
རྒྱས་སྤྲུལ་པ་དངོས། ཐར་ལམ་བསྒྲུབ་པའི་གྲོགས་མཆོག་ཡིན།། དེ་ལ་མི་དགའ་
ཅི་ཞིག་ཡོད།། ན་ཚ་རྐྱེན་ངན་གཏོང་བྱེད་ན།། ཁྱོད་བདག་གཅེས་འཛིན་དབང་
གྱུར་ཏེ།། དེས་ནི་ཕུང་བ་ལས་གཞན་མེད།། རྐྱེན་ངན་ཐར་པའི་ལམ་འདྲེན་ཏེ།།
50

སྐྱབས་འགྲོ་དང་བྱང་སེམས་ཞིང་འགྲེལ་སོགས་ཀྱི་སྐོར།
རྒྱལ་སྲས་ཀུན་གྱིས་བསྔགས་པའི་ཡུལ།། དེ་ལ་ཁྱོད་དགར་བྱེད་པའི་རིགས།།
བདེ་བ་ལ་སོགས་མི་མྱོང་ན།། ཁྱོད་ནི་ཤིན་ཏུ་རྨོངས་གྱུར་ཏེ།། དེ་ནི་བདེ་བ་ཅི་སྟེ་
ཡིན།། བདེ་དེ་སྡུག་བསྔལ་སྣ་འདྲེན་ཏེ།། དེས་ནི་ཁྱོད་ནི་འཇོམས་པར་བྱེད།།
ངས་ནི་སྡུག་བསྔལ་མི་བཟོད་དོ།། སྡུག་བསྔལ་ཕྲ་མོ་མི་བཟོད་ན།། ངན་སོང་སྡུག་
བསྔལ་ཅི་ལྟ་བཟོད།། བདེ་བ་ཀུན་གྱི་སྣ་འདྲེན་པས།། དེ་ནི་ཁྱོད་ཀྱིས་བཟོད་པར་བྱ།།
བདག་འཛིན་འགོང་པོའི་དབང་གྱུར་ན། ཉོན་མོངས་དགྲ་བོ་ལྡང་འགྱུར་བས།།
ཁྱོད་ནི་དམྱལ་སོགས་འཕེན་བྱེད་ན།། ཁྱོད་ཀྱིས་བདེ་བ་ཇི་ག་མྱོང་།༎ བདེ་བ་ཟད་
མེད་མྱོང་འདོད་ན། ཉོན་མོངས་དགྲ་འདི་འདུལ་ལ་བརྩོན།། བདག་གཞན་ཕན་
གནོད་གཉིས་འཛིན་བདུད།། དེ་གཉིས་གོ་བརྗེ་རང་གཞན་བརྗེ། དེ་ནི་བདེ་གཤེགས་
རྣམས་སྤྲུལ་དངོས།། བདག་འཛིན་ཁོལ་པོ་བྱེད་ནས་ནི།། རང་འདོད་འབའ་ཞིག་
བསྒྲུབས་བྱེད་ན།། ཁྱོད་ཀྱི་དམ་བཅས་ཅི་འདྲར་འགྲུབ། ཁྱོད་བདག་དེ་ཡིས་ས་
འོག་སྦྱོང་།། ཕྱོགས་གཉིས་རོ་སྙོམས་ཆེན་པོར་བསྐྱང་།། རྙེད་དང་མི་རྙེད་རོ་སྙོམས་
པས།། འདོད་པའི་འགོང་པོ་ཁོང་དུ་ཤི། བདེ་དང་སྡུག་བསྔལ་རོ་སྙོམས་པས།།
གཏན་སྡུག་གཡོག་པོའི་སྣ་ཐག་ཆད།། གྲགས་དང